1b5f0560a9f38b5c5ccf06c5bafa9c58
### Πως πάω στους Λειψούς;


travelmyth.gr
2020.40

Η πρόσβαση στο νησί των Λειψών γίνεται **ακτοπλοϊκώς**. Τα δρομολόγια πλοίων πραγματοποιούνται ανά τακτά χρονικά διαστήματα από το λιμάνι του [Πειραιά](https://www.travelmyth.gr/πειραιας/ξενοδοχεια), απ' όπου το ταξίδι διαρκεί περίπου 9 ώρες με φέρρυ. Οι Λειψοί συνδέονται ακτοπλοϊκά και με τα γύρω νησιά, όπως η [Πάτμος](https://www.travelmyth.gr/πατμος/ξενοδοχεια), η [Λέρος](https://www.travelmyth.gr/λερος/ξενοδοχεια) και η [Κάλυμνος](https://www.travelmyth.gr/καλυμνος/ξενοδοχεια), αλλά και με την [Κω](https://www.travelmyth.gr/κως-δωδεκανησα/ξενοδοχεια) και τη [Ρόδο](https://www.travelmyth.gr/ροδος/ξενοδοχεια).  

  

Εναλλακτικά, μπορείτε να μεταβείτε αεροπορικώς σε κάποιο από τα αεροδρόμια των γειτονικών νησιών και να πάρετε το πλοίο για να φτάσετε στους Λειψούς.



7283cef57f0663de538769e03d3ba73b
### Που να μείνω στους Λειψούς;


travelmyth.gr
2020.40

Χάρη στη μικρή του έκταση και την ήρεμη ατμόσφαιρα που διαθέτει, το νησί των Λειψών προσφέρει μικρά, οικογενειακά και ήσυχα καταλύματα, κατά κύριο λόγο στη **Χώρα**, τον βασικό οικισμό του νησιού, αλλά και σε μερικούς ακόμα οικισμούς όπου δεν υπάρχουν μόνιμοι κάτοικοι, κι έτσι είναι ιδανικοί για όσους αναζητούν ένα ήσυχο μέρος να ξεκουραστούν.



3d84e7a9f336dd00f0e57102f3268b96
### Ποια μέρη έχουν οι Λειψοί;


travelmyth.gr
2020.40

Το νησί των Λειψών αποτελείται από έναν βασικό οικισμό, τη **Χώρα ή απλά τους Λειψούς** και το λιμάνι, ενώ το υπόλοιπο νησί δεν έχει μόνιμους κατοίκους. Μερικοί ακόμη οικισμοί είναι ο **Πλατύς Γιαλός**, το **Κουσελιό** και η **Κατσαδιά**.



5d2d5653df6e8a77c297a07ed62d131f
### Ποια είναι τα αξιοθέατα στους Λειψούς;


travelmyth.gr
2020.40

Κατά τη διάρκεια της διαμονής σας στο νησί μπορείτε να επισκεφθείτε και να εξερευνήσετε τις διάφορες **νησίδες των Λειψών**, οι οποίες έχουν χαρακτηριστεί και ως "ζωντανά μουσεία φυσικής ιστορίας". Λίγο έξω από τη Χώρα βρίσκεται ο **αρχαιολογικός χώρος του Κάστρου**, όπου μπορείτε να δείτε τα ερείπια της προϊστορικής πόλης. Μέσα στη Χώρα βρίσκεται επίσης και το **Εκκλησιαστικό και Λαογραφικό μουσείο** όπου μπορείτε να μάθετε περισσότερες πληφορορίες για την ιστορία και τον πολιτισμό του νησιού.  

  

Τέλος, στο νησί διοργανώνονται και διάφορα **πανηγύρια**, κυρίως τους καλοκαιρινούς μήνες. Το πιο γνωστό είναι η **Γιορτή του Κρασιού** που λαμβάνει χώρα τον Αύγουστο, αλλά και το **πανηγύρι της Παναγιάς του Χάρου** στις 23 Αυγούστου. Εάν το ταξίδι σας συμπίπτει με κάποιο από τα πανηγύρια αυτά, αξίζει να αφιερώσετε λίγο χρόνο και να τα επισκεφθείτε.



0204a6e418a7956f814b0fb2bcc77519
### Ποιες παραλίες έχουν οι Λειψοί;


travelmyth.gr
2020.40

Στους Λειψούς θα συναντήσετε πολλές παραλίες, τόσο αμμώδεις όσο και με βότσαλα, όλες τους με πεντακάθαρα νερά. Κάποιες από τις παραλίες αυτές έχουν αρμυρίκια που προσφέρουν φυσική σκιά, όμως καλό θα ήταν ή να ψάξετε την παραλία που θέλετε να πάτε από πριν, ή να έχετε μαζί σας τον κατάλληλο εξοπλισμό.  

  

Μερικές από τις **αμμώδεις** παραλίες του νησιού είναι ο *Κάμπος*, *Λιεντού*, που είναι και οι πιο δημοφιλείς, η *Κατσαδιά*, το *Τουρκόμνημα* και ο *Πλατύς Γιαλός*. Μερικές από τις παραλίες **με βότσαλο** είναι η *Χοχλακούρα*, ο *Ξηρόκαμπος*, η *Παπαντριά* και το *Μονοδένδρι*.



b46750492f6751f6d32b9f9754c0be92
### Τι δραστηριότητες μπορώ να κάνω στους Λειψούς;


travelmyth.gr
2020.40

Αν και μικρό σε έκταση, το νησί των Λειψών ενδείκνυται για διάφορες εξωτερικές δραστηριότητες όπως το **ψάρεμα**, οι **καταδύσεις** και η **ποδηλασία**. Χάρη στο δίκτυο μονοπατιών του νησιού, η **πεζοπορία** είναι ακόμη μία δημοφιλής δραστηριότητα, μέσω της οποίας μπορείτε να εξερευνήσετε το νησί και τη φυσική ομορφιά του. Τέλος, μπορείτε να κάνετε και **ημερήσιες εκδρομές** στις νησίδες των Λειψών αλλά και στα γειτονικά νησιά, όπως η Πάτμος, η Λέρος και η Κάλυμνος.



5a40750be3c5a613082897f79eadca8f
### Που να πάω στους Λειψούς;


travelmyth.gr
2020.40

Οι Λειψοί είναι ένα αρκετά μικρό νησί χωρίς πολλά αξιοθέατα. Αξίζει να επισκεφθείτε τις **πεντακάθαρες και κρυστάλλινες παραλίες** του νησιού, αλλά και να εξερευνήσετε τη φυσική ομορφιά του **περπατώντας στα μονοπάτια** που σας οδηγούν από τη μία άκρη του νησιού στην άλλη.  

  

Κατά τη διάρκεια της διαμονής σας, μπορείτε επίσης να κάνετε **ημερήσιες εκδρομές στις νησίδες** των Λειψών όπου μπορείτε να εξερευνήσετε τη φυσική τους ιστορία, αλλά και στα γύρω νησιά.  

  

Εάν θέλετε να μάθετε περισσότερα για τον πολιτισμό του νησιού, μπορείτε να επισκεφθείτε το **Κάστρο** και τον **αρχαιολογικό χώρο** έξω από τη Χώρα αλλά και το **Εκκλησιαστικό και Λαογραφικό μουσείο**.



5c6b88dcafbc0ed78ad5af2ca014c0f7
### Τι γεύσεις να δοκιμάσω στους Λειψούς;


travelmyth.gr
2020.40

Οι λάτρεις του καλού φαγητού θα απολαύσουν τη διαμονή τους στους Λειψούς στο έπακρο. Στο νησί θα βρείτε πολλές παραδοσιακές συνταγές με τοπικά υλικά και προϊόντα, όπως τα **πουγκάκια**, τα **ξεροτήγανα µε µέλι**, οι **φαβοκεφτέδες**, η **πατσαβουρόπιτα**, τα **κολοκυθολούλουδα με ρύζι** και τα πεντανόστιμα **γλυκά του κουταλιού**.  

  

Οι Λειψοί φημίζονται και για την αμπελουργία τους, οπότε μην παραλείψετε να συνοδεύσετε το γεύμα σας με το υπέροχο **τοπικό κρασί** τους.



a34b4ccfa6d6d07d0b60d8538cb67bc2
### Που βρίσκονται οι Λειψοί;


travelmyth.gr
2020.40

Οι Λειψοί πρόκειται στην πραγματικότητα για ένα σύμπλεγμα νησίδων και βράχων, από τα οποία η Λειψώ είναι το κύριο νησί, που δίνει και στο σύμπλεγμα την ονομασία του. Το νησί βρίσκεται στο Αιγαίο Πέλαγος, ανάμεσα στην [Πάτμο](https://www.travelmyth.gr/πατμος/ξενοδοχεια) και τη [Λέρο](https://www.travelmyth.gr/λερος/ξενοδοχεια).



18394f2527b1fedc0473e71077c10342
### Που ανήκουν οι Λειψοί;


travelmyth.gr
2020.40

Οι Λειψοί ανήκουν στα Δωδεκάνησα αλλά και στην Περιφέρεια Νοτίου Αιγαίου.



37366986b215c7ff13066fb4626df28e
### Ποιος είναι ο πληθυσμός των Λειψών;


travelmyth.gr
2020.40

Σύμφωνα με την απογραφή του 2011, ο πληθυσμός των Λειψών ανέρχεται στους 790 κατοίκους.


